Is jy die Vrystaat se Jongboer van die Jaar? - AgriOrbit
Home Agri News Is jy die Vrystaat se Jongboer van die Jaar?
"Daar is nog baie ander briljante jong landbouers, wat beter produsente as ek is, wat die fakkel moet oorvat en die beeld van landbou in Suid-Afrika verder moet uitbou," sê Nelius Ferreira, Vrystaat Landbou (VL) se Jongboer van die Jaar vir 2018.
Volgens dié Bonsmara-boer van Harrismith is dit juis interaksie met ander jong landbouers soos sy mede-finaliste van verlede jaar, Hendrik Theron, Reece Dedwith en Wessel Hattingh, wat hom moed gee vir landbou in Suid-Afrika.
VL is op soek na sy 24ste wenner van dié prestige kompetisie. Dit is die eerste keer in 1996 aangebied. Die organisasie doen 'n beroep op alle jong landbouers, hul vriende en familie om seker te maak die beste kandidate is vanjaar finaliste. Inskrywings sluit 31 Januarie 2019.
'n Voorbeeld vir ander
Volgens prof Pieter Fourie, sameroeper van die beoordelaars en hoof van die Departement van Landbou by die Sentrale Universiteit vir Tegnologie, moet 'n finalis 'n voorbeeld stel vir ander in die bedryf, veral vir jong landbouers.
"Dit is nie die grootte van 'n boerdery wat 'n landbouer laat wen nie," sê hy. Fourie meen dit gaan eerder oor hoe hy of sy doen, wat hulle doen en of hulle 'n unieke bydra maak. Hoe daar 'n voorbeeld gestel word in byvoorbeeld die presisie van 'n boerdery, watter balans daar is én hoe die bestuursprestasie lyk.
Kontak Elize Spence, admin beampte by VL, vir meer inligting en navrae by elize@vslandbou.co.za of 051 444 4609. Of besoek VL se webtuiste, www.vrystaatlandbou.co.za, om 'n inskrywingsvorm af te laai. – Persverklaring